kardosdrur/scandi-wiki huggingface dataset:
Hans Pfitzner

Hans Pfitzner (5. maj 1869 i Moskva – 22. maj 1949 i Salzburg) var en tysk komponist. Hans musik var i konservativ romantisk stil, og han var meget fjendtligt indstillet over for alt nyt: moderne såvel som samtidig musik. Han polemiserede mod blandt andre Ferruccio Busoni og Arnold Schönberg. 1919–1920 var han leder af Münchens Filharmoniske Orkester. Pfitzner er mest kendt for sine sange og operaen Palestrina (opkaldt efter renæssancekomponisten Giovanni Pierluigi da Palestrina) som anvender senmiddelalderlig polyfoni og har visse stilistiske ligheder med Mestersangerne i Nürnberg. Skrev også 3 symfonier.

Priser og udmærkelser 
 Goetheprisen for 1934 (Goethepreis der Stadt Frankfurt)

Kilder 
Det svenske forlæg angiver disse to kilder:
 The Metropolitan Opera Encyclopedia
 Bonniers Musiklexikon

Eksterne henvisninger 

Operakomponister fra Tyskland
Senromantiske komponister
Personer fra Moskva
Tyskere i 1800-tallet
Tyskere i 1900-tallet
Medlemmer af Kungliga Musikaliska Akademien
A Visit from St. Nicholas

"A Visit from St. Nicholas" (også kendt som "The Night Before Christmas" og "'Twas the Night Before Christmas" fra første linje) er et digt først udgivet anonymt i 1823. Det har en stor rolle i konceptet om Julemanden fra midten af det 19. århundrede til i dag, både hans udseende, natten han besøger husene, hans transportmiddel, antallet og navnene på hans rensdyr og, at han kommer med legetøj til børn.

To personer hævdede senere at være forfatter til digtet, det drejede sig om Henry Livingston, Jr. og Clement Clarke Moore hvoraf den sidste er den anerkendte forfatter.

Eksterne henvisninger 

 First published text  from the 1823 Troy Sentinel and a picture of its 1830 edited broadside edition.
 Text attributed to Livingston , at University of Toronto's Representative Poetry Online.
 Photos of illustrated texts  as old as 1840, credited to Moore
 Photos of an 1860 manuscript autographed by Moore 
 Bloggers' Night Before Christmas 
 Free audiobook  from LibriVox 
 Article about a change in the poem at Urban Legends Reference Pages
 Moore version online at Bartleby 
 eText  of a 1912 edition of the poem, illustrated by Jessie Willcox Smith, at Project Gutenberg
 Complete text and Reading of "The Night Before Christmas"  (Downloadable mp3 or streaming audio)
 The Night Before Christmas  at Story Resources 
 TheNightBeforeChristmas.com with many of scans of favorite antique illustrated versions  as old as 1825
 VisitFromStNicholas.com with hundreds of scans of illustrated texts  as old as 1825
 Many scans of illustrated texts  as old as 1837
 http://www.mrdrinkwater.com  The famous poem revisited.

Digte
Værker om julen
Clement Clarke Moore

Clement Clarke Moore (født 15. juli 1779, død 10. juli 1863) er den forfatter, der er anerkendt som forfatter til A Visit from Skt. Nicholas.

Alt tyder på, at opfinderen af rensdyrene er den amerikanske teolog Clement Clark Moore, som i 1823 stod bag digtet ”A Visit from St. Nicholas”. I dette digt lader Moore julemanden ankomme i en slæde, som trækkes af otte små rensdyr. Der står dog ikke et ord i digtet om, at rensdyrene kan flyve. Han skriver kun, at de er hurtige som ørne.

Faktisk nævnes, at rensdyr og Skt Nick kan flyve hele to gange:

"So, up to the house-top the coursers they flew,
With a sleigh full of toys—and St. Nicholas too."

"He sprang to his sleigh, to his team gave a whistle,
And away they all flew like the down of a thistle;"
Citat fra Clarke Moore's "A visit from Skt. Nicholas" 1823

Eksterne henvisninger 

 A Visit from Saint Nicholas, courtesy of Poets.org
 Peter Christoph, "Clement Moore revisited", 1982
 Biography of Moore at University of Toronto's Representative Poetry Online. 
 Urban Legends – Clement Clarke Moore: The Reluctant Mythmaker 
 Free audiobook of Twas the Night Before Christmas from LibriVox
 
 www.mrdrinkwater.com His famous poem revisited.

Digtere fra USA
Personer fra New York
Filologer fra USA
Amerikanere i 1700-tallet
Amerikanere i 1800-tallet
Ulna

Ulna (eller albueben) er den tyndeste af de to lange knogler der udgør underarmen; den anden, tykkere knogle hedder radius (spolebenet). Begge knogler danner led i albuen til humerus (overarmsknoglen). I håndleddet danner de led til hånden. Ulna er en rørknogle.

Eksterne henvisninger 

Skelet
Hofstetten (Oberbayern)

Hofstetten er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Pürgen.

Inddeling 
Ud over Hofstetten, er der i kommunen landsbyen Hagenheim med bebyggelserne Grünsink og Memming.

Eksterne henvisninger
Ron Stoppable

Ronald "Ron" Adrian Stoppable er en fiktiv figur. Han er den anden hovedrolle i animationsserien Kim Possible.

Ron er Kims bedste ven og følgesvend på opdagelserne rundt i verden. Ron var med i den første episode som blev sendt i Juni 2002, og har været en del af de faste figurer i hver episode siden. Ron er en meget klodset person og for det meste kludrer han i det, men kommer Kim til undsætning på hans egen specielle måde. Han er dog mere motorisk sej end man tror, da han besidder den mystiske abekraft. Den kommer dog kun til udtryk når han enten bliver ond som sker i nogle afsnit pga. en ondskabs regulerings maskine. Eller det virkelig brænder på.

I sidste sæson af serien er Ron tillige kæreste med Kim.

Eksterne henvisninger 
 

Disney-figurer
Rufus (Kim Possible)

Rufus er en fiktiv figur. Han medvirker i animationsserien Kim Possible.

Rufus er en hårløs jordrotte (nøgenrotte). Rufus er Ron Stoppables kæledyr. På engelsk stemmelægges Rufus af Nancy Cartwright.

Referencer

Eksterne henvisninger 
 

Disney-figurer
Stynede træer

Stynede træer er træer, der er meget hårdt beskåret. Indgrebet bygger på en metode udviklet i middelalderen. Selve styningen betyder at alle skud bliver skåret tilbage til samme punkt med jævne mellemrum.

Starten på styning foregår ved at save hele toppen af træet typisk i højde fra en til tre meter – enten ved blot at save stammen over eller ved at save grene over, derved tvinger man træet til at bryde frem med nye skud og grene ved det afsavede sted. Evnen til at skyde igen er størst hvis diameteren på stammen/grenen ikke er over 10-20 cm. Derefter skæres nye skud af og efterhånden dannes der knuder, deraf navnet knudebeskæring, der hvor grenene klippes af hvert år. I knuderne sidder de nye vækstknopper, hvorfra nye skud og grene bryder frem til foråret. 

Fra middelalderen har man dyrket stynede pil og popler som en alternativ afgrøde i markskel. Hvert år når de lange nye skud brød frem fra knuderne, blev skuddene høstet og brugt både som føde for sultne kreaturer, til flettede hegn og brændsel.

Stort set alle løvtræer er egnet til styning, men ikke nåletræer med undtagelse af taks. Særlig egnet til styning er el, ask, elm, lind, eg, pil, poppel, navr, hassel, tjørn og avnbøg.

I kulturlandskabet hvor de stynede træer står tilbage, er det vigtigt at styne dem hver vinter for at bevare dem. 

Styning foregår hvert år ved at skære skud af ind til knudedannelsen i januar eller februar. 

Der bruges også et andet udtryk for at styne træer, nemlig at stævne træer, men forskellen er at stævning foregår nær jordoverfladen.

Se også 
 Stævningsskov

Referencer 

Træer
Kulturlandskab

th:การทำไม้ตัดเรือนยอด
Wacken (by)

Wacken er en by og en kommune i det nordlige Tyskland, beliggende i Amt Schenefeld i den nordvestlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Byen er kendt for sin Musikfestival, Wacken Open Air der finder sted hvert år i august. Den er med mere end 70.000 besøgende verdens største Metal-Festival.
Dokumentarfilmen Full Metal Village af den koreanske instruktør Cho Sung-hyung beskriver livet og koncerterne på festivalen i 2005-2006.

Geografi 
Wacken ligger omkring tolv kilometer nordvest for Itzehoe og seks kilometer øst for Kielerkanalen, mellem L 327 (tidligere B 5) og motorvejen A 23 fra Hamborg til Heide.
Øst for byen er der naturområder opstået i de tidligere lergrave Alsens Tongrube.

Eksterne kilder/henvisninger 

 Kommunens websted 
 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)
 Wacken Open Air

Byer i Slesvig-Holsten
Byer i Kreis Steinburg
Jean-François Marmontel

Jean-François Marmontel (født 11. juli 1723, død 31. december 1799) var en fransk historiker, encyklopædist og forfatter.

Marmontel blev født af fattige forældre i Bort-les-Orgues, Corrèze. Efter at have læst hos en af Jesuiterordenens skoler i Mauriac, Cantal, underviste han som lærer på deres skoler i Clermont og Toulouse. Efter Voltaires råd rejste han i 1745 til Paris for at prøve lykken som forfatter. Mellem 1748 og 1753 skrev han en lang række tragedier (Denys le Tyran (1748); Aristomene (1749); Cleopâtre (1750); Heraclides (1752); Egyptus (1753)), som dog kun opnåede moderat succes på scenen, men som sikrede ham optagelse i Paris' fashionable litterære kredse.

Han skrev en del artikler til Denis Diderots Encyclopédie der viste stor kritisk indsigt. Artiklerne blev samlet og udgivet i et selvstændigt værk med titlen Eléments de Littérature, der stadig regnes for en klassiker i fransk litteratur. Han skrev også adskillige humoristiske operaer, af hvilken de to bedste er Sylvain (1770) og Zémire et Azore (1771). I kontroversen mellem Christoph Willibald Gluck og Niccolò Piccinni var han en ivrig forkæmper for Piccinni, med hvem han samarbejdede om værkerne Didon (1783) og Penelope (1785).

Eksterne henvisninger 

  

Dramatikere fra Frankrig
Faglitterære forfattere fra Frankrig
Personer i oplysningstiden
Litteraturkritikere fra Frankrig
Franskmænd i 1700-tallet
Park Street Nordicom

Park Street Nordicom A/S (før 27. april 2017 Nordicom A/S) er et dansk selskab indenfor ejendomsbranchen, oprettet i 1989 og børsnoteret i 1990.
Selskabet har hovedkontor på Svanevej i København. Selskabskapitalen var i 2007 på over 300 millioner, mens der var 64 medarbejdere. 

Selskabet er i slutningen af 2008 kommet ind i problemer, som følge af en låneramme på 667 millioner i den krakkede Roskilde Bank. Den danske rigmand Ole Vagner, der havde tjent penge ved salget af Keops, investerede et stort beløb i firmaet. Investeringer viste sig dog i 2010 at give et negativt afkast på 400 millioner kroner.

Referencer

Eksterne henvisninger 
Nordicom A/S' hjemmeside

Ejendomsselskaber i Danmark
Etableret i 1989
OMX Copenhagen Small Cap
Filharmonia Łódzka

Artur Rubinstein filharmoni i Łódź (polsk Filharmonia Łódzka im. Artura Rubinsteina) blev grundlagt af Tadeusz Mazurkiewicz som Symfoniorkesteret i Łódź (Łódzka Orkiestra Symfoniczna). Den første koncert blev holdt den 17. februar 1915. Orkestret er efter Filharmonia Narodowa Polens ældste faste orkester. 

I begyndelsen havde orkestret intet fast sæde. Koncerterne blev blandt andet holdt i Det store teater, Ignacy Vogels koncertsal, Stanisław Staszic’ park, Helenówparken og i Hotel Grands have. I 1948 flyttede orkestret til en nyrestaureret Ignacy Vogels koncertsal (bygget i 1886) ved Dzielnagaden (i dag Gabriel Narutowicz’ gade). På grund af sin dårlige tekniske tilstand blev bygningen revet ned i 2000. En ny, moderne filharmoni blev bygget på samme sted i 2004. I mellemtiden holdt orkestret til Piotrkowska-gaden 243, og gæstespillede i St. Matteus kirke.

Den nye filharmonibygning har fået et teknologisk præg, med blandt andet panoramiske elevatorer, glasvægge og elliptiske trappehuse efter tegninger af Romuald Loegler fra Kraków. Filharmonien har en stor, effektfuld hovedsal med ypperlig akustik og 800 siddepladser samt en kammersal. 

Filharmoniorkesteret har udegivet flere pladeindspillinger for både polske og udenlandske pladeselskaber. Det har gæstet verdenskendte musikere og dirigenter som Artur Rubinstein, Henryk Szeryng, David Oistrakh, Svjatoslav Richter, Mstislav Rostropovitsj, Krystian Zimerman, Witold Małcużyński, Sergej Kusevitskij, Dean Dixon, Hermann Abendroth og Stanisław Skrowaczewski.

Eksterne Henvisninger 
 Filharmoniens hjemmeside 

Bygninger, konstruktioner og anlæg i Łódź
Symfoniorkestre
Musik fra Polen
Præambel

Begrebet præambel, etymologisk kan det føres tilbage til det latinske praeambulare (forgående) over det middelalderlatinske praeambulum (indledning). Præambel betegner i dag en forklaring eller erklæring som indledning til en lovtekst. De findes sjældent i moderne dansk lovgivning, men ofte i traktater og i mange fremmede lande særligt i forfatninger. Præambler er også en fast bestanddel af EU-retsakter. Man kan sige, at moderne præambler er en fremstilling af motiver, hensigter og andre emner, hvorom der er enighed. Som nævnt anvendes præambler sjældent i danske lovtekster, Grønlands og Færøernes selvstyrelove er nogle af de få eksempler på at de har været anvendt. I ældre tid var præambler eller fortaler mere almindelige, særligt kendt er fortalen til Kong Valdemars Jyske Lov, også Kongeloven og Danske Lov indeholder længere fortaler.

Referncer 
 

Jura
Juridiske begreber
Retsvidenskab
EU-ret
Charles Pinot Duclos

Charles Pinot Duclos (født 12. februar 1704, død 26. marts 1772) var en fransk forfatter.

Duclos blev født i Dinan, i Bretagne. Som ung blev han sendt til Paris for at studere. Efter en periode med udsvævelser begyndte han at opsøge de mest berømte af tidens fashionable litterære hoveder. Han blev medlem af fællesskabet af unge begavelser som udgav deres forsøg i den lettere litteratur under titler som Recueil de ces messieurs, Étrennes de la saint Jean, Œufs de Pâques, etc. Hans romance om Acajou et Zirphile, forfattet til at følge en serie af illustrationer som var blevet stukket til et andet litterært værk. blev til på grund af et slags væddemål medlemmerne imellem. Duclos havde tidligere skrevet to andre romancer, som blev væsentligt bedre modtaget – Baronessen af Luz (1741), og Grev ****s bekendelser (1747).

Duclos' første alvorligere udgivelse var hans Ludvig 11. af Frankrig historie, som i en tør epigrammatisk stil viser betydelige evner indenfor research og neutralitet. Hans berømmelse som forfatter blev endelig sikret med udgivelsen af hans Considérations sur les mœurs de ce siècle (1751), et arbejde der blev prist af Jean-François de la Harpe for at indeholde en imponerende mængde geniale overvejelsers. Som følge af hans historie om Ludvig 11. blev han udnævnt til kongelig historiograf da dette embede blev ledigt efter at Voltaire var rejst til Preussen. Hans Hemmelige memoirer fra Ludvig 14. og Louis 15.s regeringer (i hvilken han var i stand til at anvende Louis de Rouvroy, duc de Saint-Simons Mémoires der var blevet forbudte i 1755), blev ikke udgivet før efter den franske revolution.

Han blev medlem af Académie française i 1747. Allerede i 1744 havde borgerne i Dinan udnævnt ham til deres borgmester, på trods af at han boede i Paris. På grund af dette embede kunne han deltage i Bretagnes stænderforsamling, hvorefter han blev adlet af kongen. 

Som følge af en strid med nogle adelige blev han dog tvunget i kortvarig eksil i 1763. Han rejste til England og siden Italien i 1766. Han døde i Paris.

Eksterne henvisninger 

Romanforfattere fra Frankrig
Historikere fra Frankrig
Biografiforfattere fra Frankrig
Personer i oplysningstiden
Politikere fra Frankrig
Parepare

Parepare (eller Pare-Pare) er en by i provinsen Sydsulawesi på Sulawesi i Indonesien med et indbyggertal på . Den er den næststørste by i provinsen.

Referencer 

Byer i Indonesien
Adam Air

Adam Air var et privatejet flyselskab med hovedkontor i Jakarta, Indonesien. Det havde ruter til over 20 byer og internationale ruter til Penang og Singapore. Selskabet blev grundlagt af Agung Laksono. Dets hovedbase var Soekarno-Hatta International Airport, Jakarta.

Referencer

Eksterne henvisninger 

Tidligere flyselskaber fra Indonesien
Etableret i 2002
Ophørt i 2008
Ephraim Chambers

Ephraim Chambers (født cirka 1680, død 15. maj 1740) var en engelsk forfatter og encyklopædist, som er mest kendt for at have skrevet encyklopædien Cyclopaedia, or Universal Dictionary of Arts and Sciences. 

Chambers blev født i Kendal i Westmorland i England og gik på Heversham Grammar School. Der vides ikke meget om hans tidlige liv, end at han var i lære hos globus-mageren John Senex i London mellem 1714-1721. Det var her at han udviklede planen for sin Cyclopaedia, or Universal Dictionary of Arts and Sciences. Efter at være begyndt på sin cyklopdia forlod han Senex og brugte al sin energi på udarbejdelsen af sit værk. Han lejede værelser på den litterært berømte Gray's Inn i London, hvor han blev boende resten af sit liv.

Cyclopaedia 
Den første udgave af Cyclopaedia, or Universal Dictionary of Arts and Sciences|Cyclopedia fremkom ved subskription i 1728 i to folio bind med en trykt dedikation til kongen. Encyklopædien blev senere genudgivet og udvidet adskillige gange. 

Chambers' Cyclopedia blev inspirationen til den franske Encyclopédie af Denis Diderot og Jean le Rond d'Alembert, idet deres arbejde begyndte som en oversættelse af Chambers' bog, men udviklede sig snart til et selvstændigt projekt. 

Foruden Cyclopaedia skrev Chambers for det litterære kritiske tidsskrift Literary Magazine, som han sandsynligvis også redigerede 1735-1736. Desuden oversatte han bøger fra fransk til engelsk, fortrinsvis om perspektiv og kemi. Han samarbejdede også med botanisten John Martyn om oversættelsen af bogen, der blev til History and Memoirs of the Royal Academy of Sciences at Paris (1742).

Chambers blev begravet i klosteret i Westminster Abbey. Hans gravskrift blev udgivet både på det oprindelige latin og i en engelsk oversættelse i det engelske Gentleman's Magazine, bind 10: 

"Multis pervulgatus
paucis notus
Qui vitam inter lucem et umbram 
Nec eruditus nec idiota 
Literis deditus transegit, sed ut homo
Qui humani nihil a se alienum putat
Vita simul et laboribus functus 
Hic requiescere voluit
EPHRAIM CHAMBERS.

På engelsk:

"Heard of by many, 
Known to few,
Who led a Life between Fame and Obscurity
Neither abounding nor deficient in Learning
Devoted to Study, but as a Man
Who thinks himself bound to all Offices of Humanity,
Having finished his Life and Labours together, 
Here desires to rest
EPHRAIM CHAMBERS."

Henvisninger 
 Bradshaw, Lael Ely. "Ephraim Chambers’ Cyclopedia." In: Notable Encyclopedias of the Seventeenth and Eighteenth Centuries: Nine Predecessors of the Encyclopédie. Ed. Frank Kafker. Oxford: The Voltaire Foundation, 1981. 123-137.
 "Mr. Ephraim Chambers." The Gentleman's Magazine v. 10 (May 1740): p. 262. 
 Espinasse, Francis. "Chambers, Ephraim (1680?–1740)," rev. Michael Harris. In Oxford Dictionary of National Biography. Oxford: Oxford University Press, 2004.

Eksterne henvisninger 

 Chamber's Cyclopaedia , digitized and placed online by the University of Wisconsin Digital Collections Center .

Faglitterære forfattere fra England
Oversættere fra England
Personer i oplysningstiden
Ethan Embry

Ethan Embry (født Ethan Randall 13 juni 1978 i Huntington Beach, Californien) er en amerikansk skuespiller.

Embry startede sin karriere som skuespiller, da han var 13 år i filmen "All I Want For Christmas", som blev indspillet i 1991.

Privat 
Han blev gift med Amelinda Smith den 14. november 1998. De fik drengen Cogeian Sky Embry sammen 10. december 1999.
I 2002 blev Embry og Smith dog skilt.

Derefter blev Ethan forlovet med skuespilleren Katharine Towne. Dette forhold holdt dog ikke særligt længe, og i 2005 blev Embry gift med skuespilleren Sunny Mabrey.

Filmografi 
 Eagle Eye (2008)
 Vacancy (2007)
 Pizza (2005)
 Celeste In The City (2004)
 Harold & Kumar Go to White Castle (2004)
 Standing Still (2004)
 Life on Liberty Street (2004)
 Stealing Time (2003)
 Timeline (2003)
 They (2002)
 Manfast (2002)
 Sweet Home Alabama (2002)
 Male Order (2001)
 Ball in the House (2001)
 Rennie's Landing (2001)
 Who Is A.B.? (2001)
 Freaky Links TV Series (2000)
 The Independent (2000)
 Disturbing Behavior (1998)
 Can't Hardly Wait (1998)
 Dancer, Texas Pop. 81 (1998)
 How to Make the Cruelest Month (1998)
 Montana (1998)
 Vegas Vacation (1997)
 That Thing You Do! (1996)
 White Squall (1996)
 Spider-Man: The New Animated Series as Max Dillon/Electro

Eksterne henvisninger 
 

Filmskuespillere fra USA
Personer fra Californien
Hybridcykel

En hybridcykel er en blanding af karakteristikkerne fra mere specialiserede racercykler, touringcykler og mountain bikes. 
Den resulterende "hybrid" er en cykel der kan tolerere en bred vifte af cykel betingelser og anvendelser. Deres stabilitet, komfort og lette brug gør dem populære til bl.a. begyndercyklister og børn.

Kilder/referencer

Cykeltyper
Guillaume-Chrétien de Lamoignon de Malesherbes

Guillaume-Chrétien de Lamoignon de Malesherbes, ofte bare Malesherbes eller Lamoignon-Malesherbes (født 6. december 1721, død 23. april 1794) var en fransk statsmand, minister og senere forsvarsadvokat for den franske kong Ludvig 16..

Malesherbes blev født i Paris af en familie af berømte advokater og blev selv uddannet indenfor juraen. Den unge advokat beviste snart sit værd, da han blev udnævnt til formand for cour des aides i det parisiske parlament i 1750, efter at hans fader, Guillaume de Lamoignon de Blancmesnil, var blevet forfremmet til kansler. En af kanslerens opgaver var at kontrollere bog- og tidsskriftudgivelser, og denne opgave blev pålagt Malesherbes i de 18 år, hans fader var i embedet. Denne opgave bragte ham langt mere i kontakt med offentligheden end hans juridiske funktioner. For at udføre sin opgave effektivt var han ofte i forbindelse med Paris' litterære verdens spidser, især Diderot, med hvem han udviklede et nært venskab. Malesherbes havde stor sympati for oplysningstidens tænkere, og han så ofte igennem fingre med kritiske skrifter, Friedrich Melchior von Grimm går endda så langt som til at sige, at "uden Malesherbes hjælp var hans Encyclopédie aldrig blevet udgivet".

Han trak sig tilbage i 1787 og belavede sig på en alderdom på sit gods beskæftiget med litterære og videnskabelige sysler. Men efter den franske revolution blev han kaldt tilbage til aktiv tjeneste i 1792, da han blev udvalgt som den ene af den nu afsatte kong Ludvig 16.s forsvarere. Kampen var dog tabt på forhånd, og kongen blev dømt til døden, hvorefter Malesherbes igen trak sig tilbage på landet. Men revolutionens rædselsperiode under Maximilien Robespierre var blevet indledt, og han blev arresteret december 1793 sammen med sin datter, sin svigersøn og sine børnebørn. Den 23. april 1794 blev han henrettet i guillotinen efter at have set en stor del af sin familie og venner blive henrettet udelukkende på grund af deres tilknytning til ham selv.

Han var oldefar til Alexis de Tocqueville.

Politikere fra Frankrig
Personer i oplysningstiden
Personer guillotineret under Den franske revolution
Personer fra Paris
Franskmænd i 1700-tallet
Friedrich Samuel Gottfried Sack

Friedrich Samuel Gottfried Sack (4. september 1738 – 2. oktober 1817) var en tysk reformert teolog.

Friedrich Samuel Gottfried Sack var den ældste søn fra August Friedrich Sacks andet ægteskab. I 1740 flyttede familien til Berlin, hvor han senere gik på Joachimsthals Gymnasium. Desuden gik han til Ramlers forelæsninger over Batteux, de mineralogiske foredrag af præsten Woltersdorf og lærte både klassiske og moderne sprog.

Efter sin faders ønske studerede han teologi på det reformerte universitet i Frankfurt (Oder). Her hørte han både Paul Ernst Jablonskis (1693–1757) forelæsninger i kirkehistorie og dogmatik og Alexander Gottlieb Baumgartens forelæsninger i matematik og filosofi. Gennemgående var han kritisk overfor den kirkelige dogmatik. Han foretrak i stedet wolffianeren David Samuel Daniel Wyttenbach.

Han bestod sin teologiske eksamen i efteråret 1757 i Berlin.

Efter en rejse igennem Holland og England blev han privatunderviser for Frederik Vilhelm 2. af Preussens søster Wilhelmine af Preussen (1751–1820).

Sammen med Friedrich Schleiermacher oversatte han Hugo Blairs taler.

1777 blev han af kongen udnævnt til 5. hof- og dompræst i Berlin.

Teologer fra Tyskland
Oversættere fra Tyskland
Personer i oplysningstiden